UEFA Çempionlar Liqası 2024/2025
UEFA Çempionlar Liqası 2024/2025 – UEFA tərəfindən təşkil olunmuş Avropanın aparıcı klub futbol turnirinin 70-ci, turnirin adı "Çempion Klublar Kuboku"ndan "UEFA Çempionlar Liqası"na dəyişdirilməsindən sonra isə 33-cü mövsümüdür. Bununla yanaşı, turnir bu mövsümdən etibarən yeni formatda təşkil olunacaq. Belə ki, yeni formatda turnirin qrup mərhələsində xeyli dəyişikliklər nəzərə çarpır. Artıq hər klub müxtəlif rəqiblərlə 8 oyun keçirir və bütün klublar vahid qrupda sıralanır. Yarışın finalı 31 may 2025-ci ildə Almaniyanın Münhen şəhərindəki Allianz Arenada oynanacaq. Turnirin qalibi növbəti mövsümün Çempionlar Liqasında oynama hüququ əldə etməklə bərabər, həm də 2024-25 mövsümü Avropa Liqası qalibi ilə 2025 UEFA Superkuboku uğrunda mübarizə aparacaq.